Wojciech Korfanty dum la komenco de lia politika kariero, 1905
Wojciech Korfanty, antaŭ la Unua Mondmilito, kiam li estis parlamentano (dum la jaroj 1903-1912 kaj dum 1918) kiel reprezentanto de Supra Silezio kaj en la Germana Parlamento kaj dum 1903-1918 li estis ano de la Prusia Ĉambro de Deputitoj
**Wojciech KORFANTY**, naskiĝis kiel **Albert Korfanty** la 20-an de aprilo 1873 en Sadzawka (hodiaŭ: *Siemianowice Śląskie*; Pollando), mortis la 17-an de aŭgusto 1939 en Varsovio - ĵurnalisto, membro de la germana imperia parlamento, pola ĉefministro, ligita al kristana demokratio. Li gvidis la kontraŭgermanajn batalojn de la poloj en Supra Silezio.

Korfanty en 1903 elektiĝis al la germana parlamento kiel reprezentanto de Supra Silezio, poste de 1904 ĝis 1918 estis membro de la prusa imperia asembleo. Post la unua mondmilito, li trudis voĉdonadon pri Supra Silezio. Kvankam plimulto deklaris volon al Germanio, post kampanjo de Korfanty formiĝis porpollanda plimulto en la industria parto de Supra Silezio (sudoriente, en marto de 1921). Korfanty komencis armilan ribelon (majo de 1921), poste altrudis sian opinion pri la limlinio al la aliancanoj.

Li estis membro de Konstituciodona Asembleo (1919–22), poste gvidanto de la nacia bloko (1922–30). Li kontraŭis diktatorajn metodojn de Józef Piłsudski, pro kio li estis juĝita je prizono en 1930, sed baldaŭ liberiĝis kaj iĝis membro de la Senato. Li vivis ekde 1935 en Ĉeĥoslovakio, kaj revenis en Pollandon la 29-an de aprilo 1939, oni arestis lin, li baldaŭ, post la denova liberiĝo mortis.

Honorigoj
---------

Wojciech Korfanty estas kavaliro de la Ordeno de la Blanka Aglo, la plej alta ŝtata honorigo de la Pola Respubliko.

En la jaro 1945 oni ŝanĝis la nomon de la urbo *Friedland in Oberschlesien* en suda Opolio al Korfantów omaĝe al Wojciech Korfanty.

Aliaj kreintoj de pola sendependeco
-----------------------------------

* Roman Dmowski
* Ignacy Jan Paderewski
* Józef Piłsudski

Wojciech Korfanty kun la ĉefaj aktivuloj de la Pola Plebiscita Komisio en la Supra Silezio
Wojciech Korfanty kiel parlamentano de Pola Sejmo en Varsovio
La Sileziaj Ribeloj (estis tri armitaj konfliktoj en Supra Silezio, kiuj okazis en la jaroj 1919-1921 inter pola kaj germana loĝantaro, sed antaŭ ĉio inter polaj aŭ germanaj silezianoj. Ili okazis dum limfiksado de la pola ŝtato post fino de la unua mondmilito), malhela verda koloro: la Unua Silezia Ribelo, mezhela: la Dua Silezia Ribelo, hela verda koloro: la Tria Silezia Ribelo, sub la gvido de Wojciech Korfanty

Vidu ankaŭ
----------

* Józef Lompa
* Wawrzyniec Hajda
* Sileziaj Ribeloj

Bibliografio
------------

* Szmatolch Barbara, *Losy [wojenne i powojenne] rodziny Wojciecha Korfantego* (Sortoj [militaj kaj postmilitaj] de la familio de Wojciech Korfanty), „Śląsk", 2009, n-ro 9, p. 10-14.
* Kozłowska Halżka A. *Wspomnienie Halżki Rupp-Kozłowskiej o swoim ojcu Wojciechu Korfantym* (Rememoro de Halżka Rupp-Kozłowska pri sia patro Wojciech Korfanty), „Śląsk", 2009, n-r 9, p. 15.

Eksteraj ligiloj
----------------

* Wojciech Korfanty en la Vikimedia Komunejo (Multrimedaj datumoj)
* Kategorio Wojciech Korfanty en la Vikimedia Komunejo (Multrimedaj datumoj)

* Katalogo de Nacia Biblioteko[*rompita ligilo*]
* Manifesto de Wojciech Korfanty pri la tria silezia ribelo Arkivigite je 2010-01-25 per la retarkivo Wayback Machine
* Celebrado de la Jaro de Wojciech Korfanty Arkivigite je 2010-07-26 per la retarkivo Wayback Machine


|  |  |
| --- | --- |
| Bibliotekoj | * PeEnEo: 161234
* GND: 11871502X
* LCCN: n84218586
* VIAF: 18017092
* ISNI: 0000000108758084
* SUDOC: 144565676
* BNF: 16674249b
* NKC: jn20011211049
 |